ལན།འབྱོར་འབྲིང་སྤྱི་ཚོགས་སྒོ་ཀུན་ནས་བསྐྲུན་ཐུབ་པའི་རྒྱང་སྐྱོད་ལམ་བུའི་ཐོག་སྤུན་ཟླའི་མི་རིགས་གཅིག་ཀྱང་རྗེས་སུ་མ་ལུས་པ་དང་མི་རིགས་ས་ཁུལ་གཅིག་ཀྱང་རྗེས་ལུས་མ་ཐེབས་པ་བྱ་རྒྱུ་ནི་ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གི་བརྗིད་ཆེའི་ཁས་ལེན་ཡིན་ཞིང་།མི་རིགས་ས་ཁུལ་དུས་བཀག་བཞིན་འབྱོར་འབྲིང་སྤྱི་ཚོགས་སྒོ་ཀུན་ནས་བསྐྲུན་ཐུབ་རྒྱུ་འགན་ལེན་བྱེད་པའི་སྤྱི་ཡོངས་ཀྱི་བྱེད་ཕྱོགས་ནི་སྤྱི་ཁྱབ་ཧྲུའུ་ཅི་ཞིས་ཅིན་ཕིང་གིས་བཏོན་གནང་བའིཕྱོགས་བཞི་དང་གཙོ་གནད་བརྒྱདལ་གཞིགས་དགོས་པ་སྟེ།དམངས་འཚོར་དམ་པོར་དམིགས་པ་དང་འཕེལ་རྒྱས་ལ་དམ་འཛིན་བྱས་ཏེ་ལས་ཞུགས་དང་སློབ་གསོར་གཙོ་གནད་ཐོག་དམ་འཛིན་ཡག་པོ་བྱེད་དགོས་པ་དང་།ཐོན་ཁུངས་ལེགས་ཆ་འདོན་སྤེལ་བྱས་ཏེ་ཡུལ་དེར་ཕན་འདོགས་པ་དང་སྣོད་བཅུད་སྲུང་སྐྱོང་བྱ་རྒྱུར་གཙོ་གནད་ཐོག་དམ་འཛིན་ཡག་པོ་བྱེད་དགོས་པ།དབུལ་སྐྱོར་གསར་སྤེལ་ཡག་པོ་བྱས་ནས་དམིགས་བསལ་དཀའ་ངལ་ཡོད་པའི་ས་ཁུལ་དང་ཚོགས་སྤྱི་དབུལ་སྒྲོལ་ཐུབ་རྒྱུར་གཙོ་གནད་ཐོག་དམ་འཛིན་ཡག་པོ་བྱེད་དགོས་པ།མཐའ་མཚམས་འཛུགས་སྐྲུན་ལ་ཤུགས་སྣོན་བརྒྱབ་སྟེ་རྨང་གཞིའི་སྒྲིག་བཀོད་དང་ཕྱི་ཕྱོགས་ལ་སྒོ་དབྱེ་བྱ་རྒྱུར་གཙོ་གནད་ཐོག་དམ་འཛིན་ཡག་པོ་བྱེད་དགོས་པ་བཅས་རེད།བརྒྱུད་རིམ་དེའི་ནང་ཀྲུང་དབྱང་དང་།དར་རྒྱས་ཆེ་བའི་ས་ཁུལ།མི་རིགས་ས་ཁུལ་བཅས་ཀྱིཧུར་བརྩོན་རང་བཞིན་གསུམའདོན་སྤེལ་གང་ལེགས་བྱས་ནས་སྲིད་ཇུས་ཀྱི་སྒུལ་ཤུགས་དང་ནང་ངོས་ཀྱི་མི་མངོན་པའི་སྟོབས་ཤུགས་ཟུང་འབྲེལ་དམ་ཟབ་བྱེད་དགོས།ཀྲུང་དབྱང་གིས་མཐའ་མཚམས་ས་ཁུལ་དང་།ས་ཁུལ་དབུལ་པོ།སྣོད་བཅུད་སྲུང་སྐྱོང་ཁུལ་བཅས་ལ་དབྱེ་བ་ཡོད་པའི་ས་ཁོངས་སྲིད་ཇུས་ལག་བསྟར་དང་སྤོ་སྒྱུར་གཏོང་སྤྲོད་དང་ཁ་གཏད་རོགས་སྐྱོར་གྱི་སྒྲིག་སྲོལ་དང་ལམ་སྲོལ་ལེགས་སུ་བཏང་སྟེ་སྲིད་ཇུས་ཐོག་ནས་རྒྱབ་སྐྱོར་བྱེད་ཤུགས་ཆེ་རུ་གཏོང་དགོས།དར་རྒྱས་ཆེ་བའི་ས་ཁུལ་གྱིས་རོགས་སྐྱོར་བྱེད་ཐབས་གསར་གཏོད་དང་།རོགས་སྐྱོར་ཁྱབ་ཁོངས་རྒྱ་ཆེར་གཏོང་བ།རོགས་སྐྱོར་གྱི་དངོས་ཕན་ཆེ་རུ་གཏོང་བ།རོགས་སྐྱོར་བྱེད་ཤུགས་ཆེ་རུ་གཏོང་བ་བཅས་བྱས་ཏེ་ཁ་གཏད་རོགས་སྐྱོར་བྱེད་པའི་བརྒྱུད་རིམ་དེ་མི་རིགས་ཁག་འགྲོ་འོང་སྤེལ་རེས་མཉམ་འདྲེས་དང་ས་ཁོངས་མཉམ་ལས་གཉིས་ཕན་ཡོང་བར་སྐུལ་འདེད་གཏོང་བའི་བརྒྱུད་རིམ་དུ་འགྱུར་བ་བྱེད་དགོས།མི་རིགས་ས་ཁུལ་གྱིས་དངོས་ཐོག་བདེན་འཚོལ་ངང་འཕེལ་རྒྱས་ཀྱི་དམིགས་ཚད་གཏན་འཁེལ་བྱེད་པ་དང་ཡུལ་བབ་དང་བསྟུན་ནས་འཕེལ་རྒྱས་གཏོང་སྟངས་གཏན་འཁེལ་བྱས་ཐོག་ནང་ངོས་ཀྱི་མི་མངོན་པའི་སྟོབས་ཤུགས་འཕེལ་བ་དང་རང་བརྟེན་འཕེལ་རྒྱས་གཏོང་ནུས་ཆེ་རུ་བཏང་སྟེ་ཀྲུང་དབྱང་གི་རྒྱབ་སྐྱོར་དང་དར་རྒྱས་ཆེ་བའི་ས་ཁུལ་གྱི་རོགས་སྐྱོར་དེ་མཆོང་སྐྱོད་ལྟ་བུའི་འཕེལ་རྒྱས་མངོན་འགྱུར་བྱེད་པའི་སྒུལ་ཤུགས་ཆེན་པོ་དང་བྱ་སྤྱོད་དངོས་སུ་བསྒྱུར་བ་བྱེད་དགོས།